title: A tagállamok kormányai képviselőinek (EU, Euratom) 2016/484 határozata (2016. március 23.) a Törvényszék bíráinak kinevezéséről

text:
               2.4.2016

               HU

               Az Európai Unió Hivatalos Lapja

               L 87/31

         A TAGÁLLAMOK KORMÁNYAI KÉPVISELŐINEK (EU, Euratom) 2016/484 HATÁROZATA
   (2016. március 23.)
   a Törvényszék bíráinak kinevezéséről
   AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
   tekintettel az Európai Unióról szóló szerződésre és különösen annak 19. cikkére,
   tekintettel az Európai Unió működéséről szóló szerződésre és különösen annak 254. és 255. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikke (1) bekezdésére,
   mivel:

               (1)

               Az Európai Unió Bíróságának alapokmányáról szóló, az (EU, Euratom) 2015/2422 európai parlamenti és tanácsi rendelettel (1) módosított 3. jegyzőkönyv 48. cikke előírja, hogy a Törvényszéknek 2015. december 25-től 40 tagból kell állnia. A rendelet 2. cikkének a) pontja a további tizenkét bíró hivatali idejét oly módon határozza meg, hogy az összhangban legyen a Törvényszék 2016. szeptember 1-jén és 2019. szeptember 1-jén esedékes részleges megújításával.

               (2)

               A kormányok Leopoldo CALVO-SOTELO IBÁÑEZ-MARTÍN-t, CSEHI Zoltánt, Konsztandínosz ILIÓPULOSZ-t, Ána MARKULÍ-t, Nina PÓŁTORAK-ot, Dean SPIELMANN-t és Virgilijus VALANČIUS-t jelölték a Törvényszék további bírói tisztségeinek betöltésére.

               (3)

               Az Európai Unió működéséről szóló szerződés 255. cikke alapján létrehozott bizottság véleményt adott arról, hogy Leopoldo CALVO-SOTELO IBÁÑEZ-MARTÍN, CSEHI Zoltán, Konsztandínosz ILIÓPULOSZ, Ána MARKULÍ, Nina PÓŁTORAK, Dean SPIELMANN és Virgilijus VALANČIUS alkalmas a bírói feladatoknak a Törvényszéken történő ellátására,

         ELFOGADTÁK EZT A HATÁROZATOT:
   1. cikk
   A tagállamok kormányainak képviselői az e határozat hatálybalépésétől a 2016. augusztus 31-ig tartó időszakra az alábbi személyeket a Törvényszék bíráivá nevezik ki:

               —

               CSEHI Zoltán,

               —

               Konsztandínosz ILIÓPULOSZ,

               —

               Ána MARKULÍ,

               —

               Nina PÓŁTORAK,

               —

               Dean SPIELMANN.

         2. cikk
   A tagállamok kormányainak képviselői az e határozat hatálybalépésétől a 2019. augusztus 31-ig tartó időszakra az alábbi személyeket a Törvényszék bíráivá nevezik ki:

               —

               Leopoldo CALVO-SOTELO IBÁÑEZ-MARTÍN,

               —

               Virgilijus VALANČIUS.

         3. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Brüsszelben, 2016. március 23-án.

            az elnök

         P. DE GOOIJER

      (1)  Az Európai Parlament és a Tanács (EU, Euratom) 2015/2422 rendelete (2015. december 16.) az Európai Unió Bíróságának alapokmányáról szóló 3. jegyzőkönyv módosításáról (HL L 341., 2015.12.24., 14. o.).